jkorsvik/nowiki_second_scrape_merged huggingface dataset:
Andrej Komac

Andrej Komac (født 4. desember 1979 i Šempeter pri Gorici) er en slovensk fotballspiller som for øyeblikket spiller for den polske klubben Ruch Chorzów og for det slovenske herrelandslaget som midtbanespiller.


== Klubbkarriere ==
Komac begynte sin fotballkarriere som ungdomsspiller hos Gorica i 1997, hvor han fikk én sesong og spilte syv kamper. I 1998 dro han videre til rivalen Primorje, hvor han etablerte seg som førstelagsspiller og fikk i underkant av 60 kamper på tre sesonger. Etter dette dro han til hovedstaden og Olimpija Ljubljana sommeren 2001. I Ljubljana fikk han spille 24 kamper før han av personlige årsaker dro tilbake til Primorje, hvor han etterhvert fikk en nøkkelrolle. I 2004 inngikk han samtaler med hjemklubben Gorica, noe som førte til en overgang og siden over 50 kamper på én og en halv sesong kronet med seier i seriemesterskapet i 2005. 
På sommeren 2005 bestemte han seg for å prøve lykken som utenlandsproff og ble enig med den portugisiske klubben Marítimo om et kortere opphold, før han igjen vendte hjem til Gorica vinteren 2006 og spilte nok kamper i vårsesongen til å heve nok et seriemesterskap med klubben. I løpet av sommeren 2006 dro han igjen utenlands da han ble enig med svenske Djurgården om en overgang. Her fikk han drøyt 70 seriekamper på tre sesonger før kontrakten hans gikk ut i 2009. Etter dette skrev han under for den israelske klubben Maccabi Tel Aviv.


== Landslagskarriere ==
Komac fikk sin landslagsdebut for Slovenia i vennskapskampen mot Serbia og Montenegro den 28. august 2004. Han har siden spilt 40 kamper for sitt land, men har enda til gode å score (per 7. juni 2010). Komac var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Andrej Komac – FIFA 
(en) Andrej Komac – UEFA 
(en) Andrej Komac – Transfermarkt 
(en) Andrej Komac – Transfermarkt (manager) 
(en) Andrej Komac – national-football-teams.com 
(en) Andrej Komac – WorldFootball.net 
(en) Andrej Komac – FootballDatabase.eu 
(de) Andrej Komac – fussballdaten.de 
(en) Andrej Komac – EU-Football.info 
(en) Spillerprofil på Det Slovenske fotballforbund (NZS) også tilgjengelig på Slovensk.
Rådhuspladsen metrostasjon

Rådhuspladsen er en metrostasjon i Københavns metrosystem, en del av den såkalte Cityringen.
Rådhuspladsen ligger i takstsone 1. Det vil fortsatt være tre spor i hver retning på H.C. Andersens Boulevard, dog vil sporene være flyttet lengre vekk fra Rådhuspladsen for å gjøre plass til anleggsarbeidene.Vester Voldgade sperres for kjørende trafikk, det vil dog være mulig å komme ut fra Vestergade. Sykkeltrafikk flyttes på den samme måte som biltrafikken på H. C. Andersens Boulevard. Det etableres også sykkelsti i Vester Voldgade, selv om veien sperres for kjørende trafikk.
Det blir dog en periode under ledningsomleggningene, hvor det etableres fotgjenger- og sykkelsti tvers over arbeidsarealet.Byggingen begynte 1. januar 2010, og stasjonen forventes å stå ferdig ca. 6. juni 2016. Den omstridte HT-terminal vil bli nedrevet i løpet av januar og februar 2010.


== Referanser ==


== Eksterne lenker ==
Cityringens hjemmeside
Pikrinsyre

Pikrinsyre er trivialnavnet på den kjemiske forbindelsen 2,4,6-trinitrofenol, også kjent som TNP.  Stoffet danner gule krystaller, og er et høyeksplosivt og giftig sprengstoff. Det er i nær slekt med trinitrotoluen (TNT) og andre aromatiske nitro-forbindelser.
Trinitrofenol har en detonasjonshastighet på 7350 meter/ sek.  Smeltepunkt er 122,5 grader C.
Trinitrofenol er først nevnt i skriftene til kjemikeren Johann Rudolf Glauber i 1742. Det var ikke før i 1830 at man tenkte på å bruke trinitrofenol som sprengstoff. Før den tid trodde man at bare saltene til trinitrofenol (pikrinsyre) var eksplosive.
I 1885 patenterte kjemikerne Hermann Sprengel og Eugene Turpin trinitrofenol som sprengstoff-fylling i artillerigranater. Det ble adoptert som militært sprengstoff til artillerigranater i 1887 og 1888 av England og Frankrike.
Trinitrofenol kan fremstilles ved først å løse opp fenol i konsentrert svovelsyre, og deretter nitrere denne oppløsningen i konsentrert salpetersyre. Denne reaksjonen er meget eksoterm.
Pikrinsyrens salter heter pikrater, og dannes når pikrinsyren kommer i kontakt med metaller. Disse pikratene er mer sensitive og eksplosive enn selve pikrinsyren.
Pikrinsyre lagres under vann i små mengder til laboratorieformål, siden tørr pikrinsyre er mer sensitivt.


== Kilder ==
Cooper, Paul W., Explosives Engineering, New York: Wiley-VCH, 1996. ISBN 0-471-18636-8
Urbański translation http://openlibrary.org/books/OL3160546M/Chemistry_and_technology_of_explosives, Macmillan, NY, 1964, ISBN 0080262066.
Sverre Martin Gunnerud

Sverre Martin Gunnerud (født 1948) er en norsk redaktør. 
Gunnerud startet karrieren som journalist/nattredaktør i Morgenposten 1967–1969. Deretter var han journalist i svenske Aftonbladet 1969–1974, sjefredaktør i Nordisk Forlag 1974–1978, redaksjonssekretær i NÅ 1978–1983 og sjefredaktør i Morgenbladet (1983–1985). Deretter  begynte han i NRK der han var programsekretær, nattradiosjef og sjef for programmet Nitimen (1985–1994). Deretter ble han kanalsjef for den kortlivede TV+ (1995–1996). Senere ble han hatt stillingen som forlagssjef for Schibsted Forlag, og daglig leder av Riksmålsforbundets sekretariat. Han har også vært redaktør av forbundets kvartalsskrift Ordet.


== Referanser ==
GPRS-posisjonering

GPRS-posisjonering (General Packet Radio Service) fungerer ved at man utfører en såkalt «triangulær-posisjonering» av en mobiltelefon. Dette innebærer at man kontakter mobiloperatøren og måler hvor nær mobiltelefonen befinner seg opptil tre mobilmaster. Basert på hvor god dekning mobiltelefonen har i forhold til hver enkelt mobilmast, så beregnes mobiltelefonens lengde- og breddegrad. Disse kan deretter brukes til å fastslå mobiltelefonens plassering på et kart. I tettbygde strøk vil en slik lokalisering normalt sett gi en nøyaktighet på et par hundre meter. I landlige omgivelser kan den reelle posisjonen avvike med et par kilometer. 
GPRS-posisjonering er kun mulig å foreta på mobiltelefoner som er skrudd på og tilkoblet minst én mobilmast. Per dags dato er det kun Telenor og Netcom (og virtuelle mobiloperatører i deres nett) som støtter GPRS-posisjonering.


== Anvendelsesområder ==
GPRS-posisjonering benyttes blant annet av politiet, militæret og av Røde Kors i søkeoperasjoner. GPRS-posisjonering benyttes også av foreldre med barn med funksjonshemning, demente og personer i kriminalomsorgen.
Binglingtempelet

Binglingtempelet eller Binglingsigrottene (kinesisk: 炳靈寺石窟, pinyin: Bingling si shiku , eller Bǐnglíng Sì) med sine titusen-buddhaer-grotter er et huletempelkompleks ved nordre bredd av Liujiaxiadammen ved Den gule flod i fylket Yongjing i det autonome prefektur Linxia i provinsen Gansu i Folkerepublikken Kina. Steder er ca 80 km utenfor Lanzhou, Gansus provinshovedstad, og kan kun nås med båt. 
Den første grotten ble anlagt rundt år 420 mot slutten av Jin-dynastiet. Det er bevart 183 huler med i alt 694 steinstatuer og 82 figurer i forskjellige størrelser.
Huletempelet ble i 1961 oppført på Folkerepublikken Kinas liste over kulturminner. 


== Litteratur ==
Dong Yuxiang & Yue Banghu (utg.): Bingling Si deng shiku diaosu. Beijing: Renmin Meishu Chubanshe 1988; ISBN 7-102-00201-7 (Zhongguo meishu quanji: Diaosu bian; 9)


== Eksterne lenker ==
(en) Bingling Temple – kategori av bilder, video eller lyd på Commons 
chinatoday.com.cn: Die Bingling-Höhlentempel (fra „China im Aufbau“, Nr. 1, 1980)
Englishonline Grottos of Bingling Temple
Bingling Thousand Buddha Caves 18 fotos
Warrior Tours Bingling Thousand Buddha Caves
Juul Bjerke

Juul Bjerke (født 14. april 1928 i Hof, død 28. februar 2014) var tidligere økonom og politiker for Arbeiderpartiet.  Han ble i 1950 ansatt i Statistisk sentralbyrå. I 1971 ble han utnevnt til statssekretær i Finansdepartementet. I 1973 ble han avdelingsdirektør ved Statistisk sentralbyrå, før han i 1983 ble sjefsøkonom i LO, der han ble til han gikk av for aldersgrensen i 1993.  Som pensjonist begynte han som analytiker i Folketrygdfondet.
Fra 1978 til 1993 var Bjerke hovedstyremedlem i Norges Bank.
Bjerke var far til konsernsjef i DNB ASA Rune Bjerke og tidligere miljøvernminister Siri Bjerke.


== Referanser ==


== Eksterne lenker ==
(no) Juul Bjerke hos Norsk senter for forskningsdata
Christopher Dahl

Christopher Dahl er navnet til flere personer:

Christopher Dahl (teolog) (1758–1809), svensk teolog
Christopher Dahl (seiler) (1898–1966), norsk seiler


== Se også ==
Christoffer Dahl (f. 1984), norsk fotballspiller
Storbritannia under Sommer-OL 1928

Storbritannia under Sommer-OL 1928. 232 sportsutøvere, 201 menn og trettien kvinner fra Storbritannia deltok i fjorten sporter under Sommer-OL 1928 i Amsterdam. Storbritannia kom på 11.-plass med tre gull-, ti sølv- og sju bronsemedaljer. Friidrettsutøveren Malcolm Nokes var nasjonens flaggbærer under åpningsseremonien.


== Medaljer ==


== Medaljevinnerne ==
Aarhus–Randers banen

Aarhus–Randers banen er en dansk jernbanestrekning mellom Randers og Århus. Den ble innviet 2. september 1862 som første jyske jernbanestrekning.
Linjen er del av den Østjyske Længdebane som går mellom Padborg og Fredrikshavn.


== Linjekart ==


== Kilder ==
Banedanmark Netredegørelsen 2014 Bilag 3.1A Baner i Danmark
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
(en) Aarhus-Randers line – kategori av bilder, video eller lyd på Commons
Dalibor Stevanovič

Dalibor Stevanovič (født 27. september 1984 i Ljubljana) er en slovensk fotballspiller som for øyeblikket spiller for den polske klubben Śląsk Wrocław og for det slovenske herrelandslaget som midtbanespiller.


== Klubbkarriere ==
Stevanovič startet sin fotballkarriere i 2001 hos den lokale hovedstadsklubben Olimpija Ljubljana. Etter å ha tilbrakt kun én sesong for klubben dro han videre til Domžale i 2002, hvor han etablerte seg som førstelagsspiller. Stevanovič tiltrakk seg oppmerksomhet fra flere utenlandske klubber i sesongene som fulgte, noe som resulterte i en overgang til den spanske storklubben Real Sociedad i 2006. 
I sin første halvsesong spilte han 16 kamper og scoret ett mål i Primera División for Real Sociedad. I 2006/2007-sesongen ble han bare brukt én gang, og etter nedrykket til Segunda División ble han i 2008 lånt ut til Deportivo Alavés. Etter dette dro han på senhøsten videre til den israelske klubben Maccabi Petah Tikva, men oppholdet varte bare til januar 2009 da han signerte kontrakt med nederlandske Vitesse. Sammen med den andre nysigneringen, svenske Lasse Nilsson, etablerte de seg som viktige førstelagsspillere for klubben.


== Landslagskarriere ==
Stevanović fikk sin landslagsdebut for Slovenia  i en vennskapskamp mot Kypros den 28. februar 2006. Hans første landslagsmål kom i VM-kvalifiseringskampen mot San Marino den 14. oktober 2009. Stevanović var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Dalibor Stevanovič – FIFA 
(en) Dalibor Stevanovič – Transfermarkt 
(en) Dalibor Stevanovič – Transfermarkt (manager) 
(en) Dalibor Stevanovič – national-football-teams.com 
(en) Dalibor Stevanovič – WorldFootball.net 
(en) Dalibor Stevanovič – FootballDatabase.eu 
(en) Dalibor Stevanovič – Soccerway 
(en) Dalibor Stevanovič – EU-Football.info 
(en) Dalibor Stevanovič – Ukrainas fotballforbund 
(en) Dalibor Stevanovič – FBref 
(en) Spillerprofil på Det Slovenske fotballforbund (NZS) også tilgjengelig på Slovensk.
(en) Profil på Vitesse.nl også tilgjengelig på nederlandsk.
Nina Grann

Nina Vibeke Grann (født 1962) er en norsk medieleder og konsulent.
Fra 1991 til 1994 var hun ansatt som markedskonsulent for LOOC. Her var hun var markedsansvarlig for Kvitfjell Alpinanlegg, hovedpresse-sentret samt radio- og TV-sentret. I midten av 1990-årene var hun kanalsjef for den kortlivede TV6 Norge og informasjonsjef i Sportskanalen. Deretter var hun daglig leder i Canal+ Norge (1996–1999)  og direktør i produksjonsselskapet MTV Spider (1999–2002). I 2002 ble hun ansatt i NRK der hun har hatt forskjellige lederstillinger.Hun var styreleder i Stiftelsen Gullruten fra 2000 til 2004.


== Referanser ==
Geordie (dialekt)

Geordie er et begrep som blir benyttet for personer som kommer fra Tyneside (inkludert byen Newcastle) og fra det tidligere kulldistriktet i Durham grevskap i Northumberland, og for dialekten som blir snakket der. Der finnes flere ulike teorier på hvordan begrepet oppsto, men de fleste er enige om at det kommer av et kallenavn for navnet «George».


== Dialekten geordie ==
Dialekten som går under navnet «Geordie» har blant annet disse kjennemerkene:

Kort (u), som blir uttalt som [ʌ] eller [ə] i de fleste former av engelsk, blir uttalte som [ʊ]: up > [ʊp] (ikke [ʌp]/[əp].
(ou), som blir uttalte som en diftong (oftest [əʊ] eller [aʊ]) i de fleste former av engelsk, blir uttalte som [ʊ:]: cow > [kʊ:ə].
(r) blir ofte uttalt som en skarre-r: brown > [bʁʊ:ən]


== Eksterne lenker ==
The English to Geordie Translator
Willem Cerveny

Willem Cerveny (født 1908) var en tsjekkisk fotballspiller og fotballtrener. Han spilte blant annet for Sparta Praha og S.C. Nîmes. 
Sammen med tre andre tsjekkiske trenere ble han hentet til Norge av fotballforbundet i 1947. Han trente Skeid i 1947, og Sarpsborg FK i 1948 og 1949. Han vant NM tre år på rad. Deretter gikk han til Ham-Kam, og var der i fire sesonger. I 1954 skiftet han side av Mjøsa, og trente Raufoss Fotball, men han var en dyr trener, og gikk til Vålerenga i 1955.
I 1968 trente han igjen Ham-Kam, mens han i 1969 gikk til Moss. Han trente også Larvik Turn.


== Referanser ==
Anele Ngcongca

Calvin Anele Ngcongca (født 20. oktober 1987 i Cape Town, død 23. november 2020 i KwaZulu-Natal) var en sørafrikansk fotballspiller som spilte for Sør-Afrikas herrelandslag i fotball.


== Referanser ==


== Eksterne lenker ==
(en) Anele Ngcongca – FIFA 
(fr) Anele Ngcongca – LÉquipe 
(en) Anele Ngcongca – Transfermarkt 
(en) Anele Ngcongca – national-football-teams.com 
(en) Anele Ngcongca – WorldFootball.net 
(en) Anele Ngcongca – Soccerbase.com 
(en) Anele Ngcongca – FootballDatabase.eu 
(en) Anele Ngcongca – Soccerway 
(en) Anele Ngcongca – PlaymakerStats.com 
(en) Anele Ngcongca – FBref 
(en) Spillerprofil på Genks offisielle hjemmeside
Kudu gasskraftverk

Kudu gasskraftverk er et varmekraftverk under bygging i Namibia. Anleggets produksjonskapasitet (effekt) vil bli 800 MW. Det skal ligge ved Oranjemund og vil nytte naturgass fra Kudugassfeltet 170 km nordvest for Oranjemund. 
Det er russiske GazProm som bygger ut gassfeltet, og som anlegger rørledninger ned til det nye gasskraftverket som NamPower vil eie. Kraftverket vil stå ferdig i 2013.


== Se også ==
Liste over verdens største olje- og gasskraftverk


== Eksterne lenker ==
Reuters - 5. november 2009
Ruacana vannkraftverk

Ruacana vannkraftverk er et vannkraftverk ved Ruacanafallene i elva Kunene, i regionen Omusati helt nord i Namibia. Kraftverket ligger nær grensen til Angola, om lag 1 000 km sørvest for Govedemningen. Anlegget har en effekt på 240 MW fordelt på 3 x 80 MW, men skal utvides til 330 MW fra 2012. 
Eier er NamPower og teknologien er tysk. Fallhøyden som utnyttes (rated head) er på 134 meter.
Det er også under planlegging et 350 MW-kraftverk ved Epupafallene i den samme elva, kalt Epupa vannkraftverk. Dette byggearbeidet er ennå ikke igangsatt.


== Se også ==
Liste over verdens største olje- og gasskraftverk


== Eksterne lenker ==
IndustCards – Hydroelectric Power Plants in West Africa  .
Allgemeine Zeitung (Namibia) Arkivert 18. mai 2015 hos Wayback Machine. – 9. november 2009
Tim Matavž

Tim Matavž (født 13. januar 1989) er en slovensk fotballspiller som spiller for den emiratarabiske klubben Al Wahda FC. Han spiller også for  det slovenske herrelandslaget.


== Klubbkarriere ==
Matavž startet sin fotballkarriere i klubben Bilje i 1995 da han var bare seks år gammel. I 2004 meldte han overgang til Gorica og spilte i klubbens ungdomsakademi i to sesonger før han fikk sin førstelagsdebut i 2006/2007-sesongen. I sin første sesong scoret han elleve seriemål for Gorica, i tillegg til at han scoret klubbens eneste mål i kvalifiseringskampen til UEFA-cupen mot makedonske FK Rabotnički. Den 30. august 2007 skrev han under på en femårskontrakt med den nederlandske klubben Groningen, til tross for at det gikk rykter i italiensk presse om at ACF Fiorentina ville legge inn et bud først.I sin første sesong for Groningen spilte han totalt 17 kamper og scoret fire mål, som alle kom i en cupkamp mot amatørklubben IJsselmeervogels. I 2008 var han på utlån for en sesong til Emmen frem til januar 2009, da han måtte returnere tilbake til Groningen på grunn av skade. Den 13. mars 2009 scoret han sitt første seriemål i Eredivisie mot Roda JC. I 2009/2010 etablerte han seg på førstelaget og fikk spille 25 seriekamper, noe som resulterte i ti seriemål.


== Landslagskarriere ==
Matavž har spilt 13 kamper for Slovenias U21-landslag siden hans første innhopp i 2006. Han ble innkalt til troppen til VM-kvalifiseringskampen til Slovenia mot San Marino den 12. august 2009, men ble ikke benyttet og har enda til gode å debutere for A-landslaget. Matavž var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
Offisielt nettsted 
(en) Tim Matavž – kategori av bilder, video eller lyd på Commons 
(en) Tim Matavž – FIFA 
(en) Tim Matavž – UEFA 
(en) Tim Matavž – Transfermarkt 
(en) Tim Matavž – national-football-teams.com 
(en) Tim Matavž – WorldFootball.net 
(en) Tim Matavž – FootballDatabase.eu 
(de) Tim Matavž – fussballdaten.de 
(en) Tim Matavž – Soccerway 
(en) Tim Matavž – EU-Football.info 
(en) Tim Matavž – FBref
Sundby (andre betydninger)

Sundby kan referere til:


== Geografi ==
Sundby, et svensk tettsted
Sundby, en stasjon på Københavns metro
Sundby (Syddjurs kommune), et tettsted i Syddjurs kommune i Danmark
Sundby (Morsø kommune), et tettsted i Morsø kommune i Danmark
Sundby (Guldborgsund kommune), et tettsted i Guldborgsund kommune i Danmark
Sundby (Thisted kommune), et tettsted i Thisted kommune i Danmark
Sundby (Guldborgsund kommune), en by i Guldborgsund kommune i Danmark


== Etternavn ==
Gudmund Sundby
Jon Sundby
Karl Sundby
Martin Johnsrud Sundby
Nina Sundby
Reidar Sundby
Sigrid Sundby
Siren Sundby
Tom Sundby
Øyvind Heiberg Sundby


== Se også ==
Sundbyerne, fellesbenevnelse på de to bydelene Sundbyvester og Sundbyøster på Amager
Niels Juel Mortensen

Niels Juel Mortensen (født 13. februar 1860 på Tvøroyri, død 17. oktober 1929 i København) var en færøysk kjøpmann, fiskebåtreder og politiker. Han var en av Færøyenes fremste forretningsmenn av sin generasjon.
Han var sønn av kjøpmann Johan Mortensen og hustru Susanne Jacobsen. Han giftet seg med Josephine Effersøe, søster til sysselmann og landstingsmann Oliver Effersøe og dikter R.C. Effersøe. Blant Niels Juel og Josephine Mortensens barn var sakfører, kontorsjef og lagtingsmann Edward Mitens (født Mortensen), hvis sønn var dommer Ole Mitens.
Da familiens virksomheter på Tvøroyri ble omdannet til aksjeselskapet J. Mortensens Eftf. i 1889, ble Niels Juel Mortensen handelsbestyrer og medeier sammen med to brødre. Han trådte ut av selskapet og etablerte sin egen kjøpmannsforretning og fiskebåtrederi under navnet N.J. Mortensen på Tvøroyri i 1911. Firmaet kom velberget igjennom den første verdenskrigs virkninger for Færøyene, og i 1918 hadde det 18 fartøyer og filialer i Vágur, Hov, Hvalba, Vestmanna og på Viðareiði, og eksporterte klippfisk til Danmark, Spania og England. Han hadde også et ry som «alltid forhandlingsvennlig» overfor fiskerne.Mortensen var innvalgt på Lagtinget fra Suðuroy 1901–1905 og formann i sognekommunestyret i Froðba fra 1910. Mortensen var også tillitsmann i Færø Amts Sparekasse, formann i Suderø Fiskeriforsikring og direktør i AS Færøernes Ophalingsbeding og oppnevnt som medlem av den danske fiskerikommisjonen.Mortensen var en høytstående frimurer, og ble utnevnt til ridder av Dannebrogordenen.Mortensen slet de siste årene med åreforkalkning, som han gjennomgikk kuropphold i Silkeborg for. I 1929 døde han av hjerneblødning før hjemreisen fra København. Han ble begravet fra Tvøroyrar kirkja.


== Referanser ==
Belluno-Feltre bispedømme

Belluno-Feltre bispedømme er et italiensk romersk-katolsk bispedømme i kirkeprovinsen til patriarkatet Venezia. Det har sitt sete, katedral i Belluno og konkatedral i Feltre, som opprinnelig var et eget bispesete.


== Historie ==
Belluno bispedømme antas å være grunnlagt i det 2. århundre, men den første historisk sikre biskopen var Laurentius, som ble nevnt i 587. Den første biskopen i Feltre ble nevnt i 579. Begge bispedømmene var på patriarken av Aquileias side i trekapittelstriden, dvs. at de brøt med paven i Roma frem til 699.
Biskopene av Belluno og Feltre ble rundt årtusenskiftet gjort til fyrstbiskoper av keiser Otto I av Det tysk-romerske rike. De fikk dermed greverettighetene til sine respektive byer og deres omegn.
Bispedømmene ble fra 1197 til 1462 og igjen fra 1818 slått sammen til Belluno og Feltre bispedømme. Dette navnet ble i 1986 endret til Belluno-Feltre bispedømme.


== Eksterne lenker ==
Offisielt nettsted 
(en) Roman Catholic Diocese of Belluno-Feltre – kategori av bilder, video eller lyd på Commons
Thomas Vere Hodgson

Thomas Vere Hodgson (født 1864, død 1926) var en britisk biolog ombord på HMS «Discovery» under Discovery-ekspedisjonen i 1901 – 1904, kjent under kallenavnet Muggins.  Han forfulgte sin interesse for marinbiologi, opprinnelig på fritiden, men til slutt fikk han arbeid ved Marine Biological Station i Plymouth. Han jobbet her med samlingene fra Southern Cross-ekspedisjonen før han ble med på Discovery-ekspedisjonen som en av dens eldste medlemmer, i en alder 37 år.Stillingen som biolog hadde tidligere blitt tilbudt William Speirs Bruce, som avslo og reiste med Scotia-ekspedisjonen. Hodgsons arbeid på «Discovery» ga de første beskrivelsene av den dype havbunnen i Antarktis.Etter hjemkomsten ble han gjeninnsatt som kurator for Plymouth Museum, og han dro for å studere samlinger fra Scotia-ekspedisjonen. Han døde i mai 1926.


== Referanser ==
USA under Sommer-OL 1928

USA under Sommer-OL 1928. 280 sportsutøvere fra USA deltok i femten sporter under Sommer-OL 1928 i Amsterdam. USA ble beste nasjon med 22 gull-, 18 sølv- og 16 bronsemedaljer. Friidrettsutøveren Clarence Houser var USAs flaggbærer under åpningsseremonien.


== Medaljer ==


== Medaljevinnerne ==